rejauldu/bengali-wikipedia huggingface dataset:
কোকি আনজাই (, ; জন্ম: ৩১ মে ১৯৯৫) হলেন একজন জাপানি পেশাদার ফুটবল খেলোয়াড়। তিনি বর্তমানে জাপানের পেশাদার ফুটবল লিগের শীর্ষ স্তর জে১ লিগের ক্লাব কাশিমা অ্যান্টলার্স এবং জাপান জাতীয় দলের হয়ে রক্ষণভাগের খেলোয়াড় হিসেবে খেলেন। তিনি মূলত ডান পার্শ্বীয় রক্ষণভাগের খেলোয়াড় হিসেবে খেললেও মাঝেমধ্যে বাম পার্শ্বীয় রক্ষণভাগের খেলোয়াড় এবং ডান পার্শ্বীয় মধ্যমাঠের খেলোয়াড় হিসেবে খেলেন।  কোকি ২০১৯ সালে জাপানের হয়ে আন্তর্জাতিক পর্যায়ে অভিষেক করেছেন; জাপানের জার্সি গায়ে তিনি এপর্যন্ত ৫ ম্যাচে অংশগ্রহণ করেছেন।  প্রারম্ভিক জীবন কোকি আনজাই ১৯৯৫ সালের ৩১শে মে তারিখে জাপানের হিয়োগো প্রশাসনিক অঞ্চলে জন্মগ্রহণ করেছেন এবং সেখানেই তার শৈশব অতিবাহিত করেছেন।  আন্তর্জাতিক ফুটবল ২০১৯ সালের ২২শে মার্চ তারিখে, ২৩ বছর, ৯ মাস ও ২২ দিন বয়সে, ডান পায়ে ফুটবল খেলায় পারদর্শী কোকি কলম্বিয়ার বিরুদ্ধে অনুষ্ঠিত প্রীতি ম্যাচে অংশগ্রহণ করার মাধ্যমে আন্তর্জাতিক ফুটবলে জাপানের হয়ে অভিষেক করেছেন। উক্ত ম্যাচের ৮৯তম মিনিটে রক্ষণভাগের খেলোয়াড় শো সাসাকির বদলি খেলোয়াড় হিসেবে তিনি মাঠে প্রবেশ করেছিলেন; ম্যাচে তিনি ১৯ নম্বর জার্সি পরিধান করে ডান পার্শ্বীয় রক্ষণভাগের খেলোয়াড় হিসেবে খেলেছিলেন। ম্যাচটি কলম্বিয়া ১–০ গোলের ব্যবধানে জয়লাভ করেছিল। জাপানের হয়ে অভিষেকের বছরে কোকি সর্বমোট ৪ ম্যাচে অংশগ্রহণ করেছেন।  পরিসংখ্যান আন্তর্জাতিক   দল  সাল  ম্যাচ  গোল জাপান  ২০১৯  ৪  ০ ২০২০  ১  ০ সর্বমোট  ৫  ০  তথ্যসূত্র  বহিঃসংযোগ                  বিষয়শ্রেণী:১৯৯৫-এ জন্ম বিষয়শ্রেণী:জীবিত ব্যক্তি বিষয়শ্রেণী:জাপানি ফুটবলার বিষয়শ্রেণী:কাশিমা অ্যান্টলার্সের খেলোয়াড় বিষয়শ্রেণী:জাপানের আন্তর্জাতিক ফুটবলার বিষয়শ্রেণী:পোর্তিমোনেন্সে স্পোর্টিং ক্লাবের খেলোয়াড় বিষয়শ্রেণী:ফুটবল রক্ষণভাগের খেলোয়াড় বিষয়শ্রেণী:জে১ লিগের খেলোয়াড় বিষয়শ্রেণী:পর্তুগালে প্রবাসী ফুটবলার বিষয়শ্রেণী:প্রিমেইরা লিগার খেলোয়াড় বিষয়শ্রেণী:জাপানি প্রবাসী ফুটবলার বিষয়শ্রেণী:জে২ লিগের খেলোয়াড় বিষয়শ্রেণী:টোকিও ভের্দির খেলোয়াড় বিষয়শ্রেণী:পুরুষ ফুটবল রক্ষণভাগের খেলোয়াড়
মাশতায়াগে দানুষ্কা গুণতিলকা (; জন্ম: ১৭ মার্চ, ১৯৯১) পানাদুরায় জন্মগ্রহণকারী শ্রীলঙ্কার পেশাদার আন্তর্জাতিক ক্রিকেটার। শ্রীলঙ্কা ক্রিকেট দলের অন্যতম সদস্য তিনি। দলে তিনি মূলতঃ বামহাতি ব্যাটসম্যান হিসেবে খেলছেন। এছাড়াও ডানহাতে মিডিয়াম ফাস্ট বোলিং করেন তিনি। কলম্বোর মহানামা কলেজের ছাত্র দানুষ্কা গুণতিলকা ঘরোয়া প্রথম-শ্রেণীর ক্রিকেটে কলম্বো দলের পক্ষে খেলে থাকেন।   খেলোয়াড়ী জীবন  ২০০৭-০৮ মৌসুমে আন্তঃপ্রাদেশিক টুয়েন্টি২০ প্রতিযোগিতায় শ্রীলঙ্কা স্কুলের পক্ষে সতীর্থ কোল্টস ক্রিকেট ক্লাবের খেলোয়াড় কুশল পেরেরার সাথে তারও অভিষেক ঘটে।  গুণতিলকার লিস্ট এ ক্রিকেটে কলম্বো ক্রিকেট ক্লাবের পক্ষে অভিষেক ঘটে। ২০০৯-১০ মৌসুমে ঐ খেলায় প্রতিপক্ষ ছিল সিংহলীজ স্পোর্টস ক্লাব। খেলায় তিনি একটিমাত্র রান সংগ্রহ করতে পেরেছিলেন।  ১ নভেম্বর, ২০১৫ তারিখে সফরকারী ওয়েস্ট ইন্ডিজের বিপক্ষে একদিনের আন্তর্জাতিকে অভিষেক ঘটে তার।  ২০১৫-১৬ মৌসুমে নিউজিল্যান্ড সফরে মাদক কেলেঙ্কারিতে কুশল পেরেরার সংশ্লিষ্টতার অভিযোগ উত্থাপিত হলে গুণতিলকা ওডিআই সিরিজে অন্তর্ভুক্ত হন। তিনি তিলকরত্নে দিলশানের সাথে ব্যাটিং উদ্বোধনে নামেন। প্রথম দুইটি ওডিআইয়ে তার ব্যাটিংশৈলী তেমন আশাপ্রদ না হলেও সিরিজের তৃতীয় ওডিআইয়ে ও নিজস্ব ৪র্থ ওডিআইয়ে ৪৫ বলে মনোমুগ্ধকর ৬৫ রানের অর্ধ-শতক করেন। তার ঐ ইনিংসে ৭ চার ও ৪ ছক্কা ছিল। এরফলে নিউজিল্যান্ডের কাছ  থেকে ম্যাচ ছিটকে যায় ও শ্রীলঙ্কা ৮ উইকেটে জয় পায়। গুণতিলকা তার অসামান্য ইনিংসের জন্য ম্যান অব দ্য ম্যাচের পুরস্কার লাভ করেন। একই সফরে ৭ জানুয়ারি, ২০১৬ তারিখে স্বাগতিক নিউজিল্যান্ডের বিপক্ষে টুয়েন্টি২০ আন্তর্জাতিকে অভিষেক ঘটে তার।   আন্তর্জাতিক পুরস্কার  ক্রমিকপ্রতিপক্ষমাঠতারিখখেলায় অবদানফলাফল ১ নিউজিল্যান্ড স্যাক্সটন ওভাল, নেলসন ৩১ ডিসেম্বর, ২০১৫ ৬৫ (৪৫ বল: ৬x৪, ৫x৬)  ৮ উইকেটে বিজয়ী।http://www.espncricinfo.com/ci/engine/match/914211.html   তথ্যসূত্র    আরও দেখুন   কুশল মেন্ডিস  ধনঞ্জয় ডি সিলভা  সিংহলীজ স্পোর্টস ক্লাব  ২০১৪ চ্যাম্পিয়ন্স লীগ টুয়েন্টি২০  ২০১৬ শ্রীলঙ্কা ক্রিকেট দলের ইংল্যান্ড ও আয়ারল্যান্ড সফর   বহিঃসংযোগ  Dhanushka Gunathilleke at Cricket Archive  বিষয়শ্রেণী:শ্রীলঙ্কান ক্রিকেটার বিষয়শ্রেণী:১৯৯১-এ জন্ম বিষয়শ্রেণী:জীবিত ব্যক্তি বিষয়শ্রেণী:শ্রীলঙ্কার একদিনের আন্তর্জাতিক ক্রিকেটার বিষয়শ্রেণী:শ্রীলঙ্কার টুয়েন্টি২০ আন্তর্জাতিক ক্রিকেটার বিষয়শ্রেণী:কলম্বো ক্রিকেট ক্লাবের ক্রিকেটার বিষয়শ্রেণী:ওয়েয়াম্বার ক্রিকেটার বিষয়শ্রেণী:শ্রীলঙ্কা ক্রিকেট কম্বাইন্ড একাদশের ক্রিকেটার বিষয়শ্রেণী:শ্রীলঙ্কা স্কুলস একাদশের ক্রিকেটার বিষয়শ্রেণী:সিংহলিজ স্পোর্টস ক্লাবের ক্রিকেটার বিষয়শ্রেণী:বাসনাহিরা ক্রিকেট ডান্ডির ক্রিকেটার বিষয়শ্রেণী:পানাদুরা থেকে আগত ক্রিকেটার বিষয়শ্রেণী:ক্যান্ডি ক্রুসেডার্সের ক্রিকেটার বিষয়শ্রেণী:সাউদার্ন এক্সপ্রেসের ক্রিকেটার বিষয়শ্রেণী:গালে গ্ল্যাডিয়েটর্সের ক্রিকেটার বিষয়শ্রেণী:সিলেট স্ট্রাইকার্সের ক্রিকেটার বিষয়শ্রেণী:শ্রীলঙ্কার টেস্ট ক্রিকেটার বিষয়শ্রেণী:ঢাকা ডমিনেটর্সের ক্রিকেটার বিষয়শ্রেণী:যৌন অপরাধে অভিযুক্ত ব্যক্তি বিষয়শ্রেণী:ডাম্বুলা আউরার ক্রিকেটার
থাম্ব|হায়দ্রাবাদ হাউসে এক বৈঠকে প্রধানমন্ত্রী নরেন্দ্র মোদী ও মার্কিন প্রেসিডেন্ট বারাক ওবামা (২০১৫) হায়দ্রাবাদ হাউস হল ভারতের নতুন দিল্লিতে অবস্থিত একটি ভবন যা ভারত সরকার ভোজসভার জন্য, রাষ্ট্রীয় অতিথি ভবন হিসেবে ও বিদেশী বিশিষ্ট ব্যক্তিদের সাথে বৈঠকের স্থান হিসেবে ব্যবহার করে। হায়দ্রাবাদের শেষ নিজাম মীর উসমান আলী খানের বাসভবন হিসেবে এটি ব্রিটিশ স্থপতি এডউইন লুটিয়েনস নকশা করেন।   ইতিহাস  হায়দ্রাবাদ হাউস হায়দ্রাবাদের শেষ নিজাম মীর ওসমান আলী খানের জন্য নির্মিত হয়েছিল। এটি বরোদার মহারাজার পূর্ববর্তী রাজকীয় বাসভবন বরোদা হাউসের পাশে অবস্থিত এবং এটি বর্তমানে উত্তর রেলওয়ের জোনাল সদর দপ্তর।  ১৯৪৭ সালে ভারতের স্বাধীনতার পর প্রাসাদটি ভারত সরকার নিজামের কাছ থেকে অধিগ্রহণ করে নেয়। এটি বর্তমানে ভারত সরকার বিদেশী বিশিষ্ট ব্যক্তিদের পরিদর্শন করার জন্য ভোজ ও বৈঠকের জন্য ব্যবহার করে। এখানে যৌথ সংবাদ সম্মেলন ও বড় সরকারি অনুষ্ঠানের জন্য একটি স্থানও হয়েছে।   স্থাপত্য  ৮.৭৭ একর জুড়ে বিস্তৃত এবং ইন্দো-সারাসিনীয় স্থাপত্যে প্রজাপতির আকারে নির্মিত। প্রাসাদের প্রবেশদ্বার হল, পঞ্চান্ন ডিগ্রী কোণে প্রতিসাম্য ডানা সহ একটি প্রবেশদ্বার হলের নীচে একটি গম্বুজ, যা এক অসামান্য বৈশিষ্ট্য। এটিতে একটি জেনানা সহ ৩৬টি কক্ষ রয়েছে, যার মধ্যে চারটি এখন খাবার কক্ষে রূপান্তরিত হয়েছে। এটি ইন্ডিয়া গেটের উত্তর-পশ্চিমে অবস্থিত।  ভাইসরয়ের হাউস বাদে এটি ১৯২১-১৯৩১ সালে এডউইন লুটিয়েন্স দ্বারা দিল্লিতে নির্মিত সমস্ত প্রাসাদের মধ্যে বৃহত্তম ও সর্বশ্রেষ্ঠ প্রাসাদ ছিল। নিজামের ছেলেরা ভবনটিকে অপছন্দ করতেন, তারা এটিকে অতি পশ্চিমা শৈলী সমৃদ্ধ ভবন হিসেবে দেখতো যা তাদের পছন্দের বিপরীত এবং খুব কমই ব্যবহার করা হতো।   আরও দেখুন   যোধপুর হাউস  জয়পুর হাউস  বিকানের হাউস  বরোদা হাউস  পাতিয়ালা হাউস  ধোলপুর হাউস   তথ্যসূত্র    আরও পড়ুন      Delhi By Patrick Horton, Hugh Finlay    বহিঃসংযোগ    ডেকান হেরাল্ড ফিচার  প্যানোরামিও ছবি  বিষয়শ্রেণী:হায়দ্রাবাদের নিজামের প্রাসাদ বিষয়শ্রেণী:হায়দ্রাবাদ রাজ্য বিষয়শ্রেণী:ভারতের সরকারি বাসভবন বিষয়শ্রেণী:উইকিউপাত্তে ওএসএম সম্পর্ক আইডি ছাড়া তথ্যছক মানচিত্রের কাঠামো
আবদুল আহাদ ওয়াকিল (ফেব্রুয়ারি ১৯৩৪ - ৯ জুলাই ২০১৪) ছিলেন একজন ভারতীয় রাজনীতিবিদ। তিনি জম্মু ও কাশ্মীরের বারামুল্লা নির্বাচনী এলাকা থেকে ষষ্ঠ লোকসভা নির্বাচনে নির্বাচিত সংসদ সদস্য। তিনি ১৯৮৩ সালে প্রতিমন্ত্রী এবং ১৯৯৬ সালে জম্মু ও কাশ্মীর বিধানসভার স্পিকার হিসেবে দায়িত্ব পালন করেন। তিনি জাতীয় সম্মেলনের সিনিয়র সদস্য ছিলেন।   জীবন এবং পটভূমি  ওয়াকিল ১৯৩৪ সালের ফেব্রুয়ারিতে জম্মু ও কাশ্মীরের সোপোরা জেলায় জন্মগ্রহণ করেন। শিক্ষাজীবনে তিনি কলায় স্নাতকোত্তর এবং আইনে স্নাতক ডিগ্রি অর্জন করেন। প্রথমে শ্রীনগরের অমর সিং কলেজে অধ্যয়ন করেন এবং পরে আলিগড় মুসলিম বিশ্ববিদ্যালয়ে চলে যান যেখানে তিনি আরও পড়াশোনা সম্পন্ন করেন।  ১৯৭১ সালে আইনজীবী হিসেবে দায়িত্ব পালন করেন এবং ১৯৭৬ সালে জেলা উন্নয়ন বোর্ডের সদস্য হিসেবে মনোনীত হন।"Members Bioprofile". loksabhaph.nic.in.   সামাজিক কার্যকলাপ  সোপোরে বিজ্ঞান বিভাগে স্নাতক পর্যন্ত গভর্নমেন্ট ডিগ্রি কলেজ ফর উইমেন প্রতিষ্ঠার জন্য দায়িত্বপ্রাপ্ত সক্রিয় সমাজকর্মী হিসেবে ওয়াকিলকে বিবেচনা করা হত। তার রাজনৈতিক জীবনের সময় তিনি সোপোরে দরিদ্র, বিধবা এবং শারীরিকভাবে প্রতিবন্ধী ব্যক্তিদের জন্য বেশ কয়েকটি কল্যাণ কেন্দ্র খুলেছিলেন।   ব্যক্তিগত জীবন  তিনি হাজী আবদুল রাজ্জাকের পুত্র। তিনি ১৯৬০ সালে মরিয়ম জানের সাথে বিবাহ বন্ধনে আবদ্ধ হন, যার সাথে তার এক ছেলে এবং তিন মেয়ে ছিল।"Members Bioprofile". loksabhaph.nic.in.   মৃত্যু  ৭৯ বছর বয়সে গরিপোরার এলডি কলোনির বাসভবনে তার মৃত্যু হয় ওয়াকিলের। এরপর তাকে চিকিৎসার জন্য শের-ই-কাশ্মীর ইনস্টিটিউট অফ মেডিকেল সায়েন্সেসে ভর্তি করা হয়। পরবর্তীতে হাসপাতাল থেকে ছাড়া পাওয়ার পর, একাধিক অঙ্গ ব্যর্থতা এবং বুকের অসুস্থতার কারণে তিনি শেষ নিঃশ্বাস ত্যাগ করেন, যা শ্বাসযন্ত্রের রোগের সাথে সম্পর্কিত।   তথ্যসূত্র   বিষয়শ্রেণী:জম্মু ও কাশ্মীরের লোকসভা সদস্য বিষয়শ্রেণী:জম্মু ও কাশ্মীর বিধানসভার সদস্য ১৯৯৬-২০০২ বিষয়শ্রেণী:জম্মু ও কাশ্মীর ন্যাশনাল কনফারেন্সের রাজনীতিবিদ বিষয়শ্রেণী:জম্মু ও কাশ্মীর বিধানসভার স্পিকার বিষয়শ্রেণী:কাশ্মীরি রাজনীতিবিদ বিষয়শ্রেণী:ষষ্ঠ লোকসভার সদস্য বিষয়শ্রেণী:২০১৪-এ মৃত্যু বিষয়শ্রেণী:১৯৩৪-এ জন্ম বিষয়শ্রেণী:সোপোরের ব্যক্তি
ইমরে কার্তেজ (; ; ৯ নভেম্বর, ১৯২৯ - ৩১ মার্চ, ২০১৬) ইহুদী বংশোদ্ভূত হাঙ্গেরীয় লেখক। ২য় বিশ্বযুদ্ধের হলোকস্ট থেকে রক্ষা পেয়েছিলেন। ইতিহাসের তিক্ততাপূর্ণ অভিজ্ঞতালব্ধ জীবনযাত্রাকে লেখনীর মাধ্যমে টেনে আনায় ২০০২ সালে সাহিত্যে নোবেল পুরস্কার লাভ করেন। হাঙ্গেরীর বুদাপেস্টে জন্মগ্রহণ করলেও তিনি তার স্ত্রীকে নিয়ে বার্লিনে অবস্থান করতেন।   সাহিত্যিক জীবন  দ্বিতীয় বিশ্বযুদ্ধের সময়কালে ১৪ বছর বয়সে কার্তেজ অন্যান্য হাঙ্গেরীয় ইহুদিদের সাথে অসউইজ বন্দীশিবিরে কাটান। পরবর্তীকালে তাদেরকে বাচেনওয়াল্ডে স্থানান্তরিত করা হয়।"Imre Kertész". Encyclopædia Britannica. Retrieved 2008-02-09. ফেটলেসনেস উপন্যাসে তার এ অভিজ্ঞতা ফুঁটিয়ে তোলেন। সেখানে তিনি ১৫ বছর বয়সী গিওর্গি (জর্জ) কোবস নামীয় এক কিশোরের অসউইচ, বাচেনওয়াল্ড এবং জিতজের বন্দীশিবিরের অবস্থানকালীন বিষয়াদি তুলে ধরেন। কিছু সমালোচক এ বইটিকে প্রায়-আত্মজীবনী হিসেবে আখ্যায়িত করেন। কিন্তু লেখক খুবই দৃঢ়তার সাথে নিজ জীবনের সাথে সম্পৃক্ততার কথা অস্বীকার করেন।   ফেটলেসনেস  ২০০৫ সালে ফেটলেসনেস উপন্যাস অবলম্বনে ফেটলেসনেস চলচ্চিত্র আকারে নির্মিত হয়। এর সংলাপও তিনি হাঙ্গেরীতে অবস্থান করে রচনা করেন।Riding, Alan (2006-01-03). "The Holocaust, From a Teenage View". The New York Times. Retrieved 2008-02-08. চলচ্চিত্রটি একই নামে অর্থাৎ ফেটলেসনেস শিরোনামে তৈরী হয়, যা আরো আত্মজীবনধর্মী হয়ে ওঠে। ২০০৫ থেকে ২০০৬ সালের বিভিন্ন তারিখে চলচ্চিত্রটি আন্তর্জাতিকভাবে মুক্তিলাভ করে।  হাঙ্গেরীয় পরিচালক লাজোস কোলতাই এর পরিচালক ছিলেন। প্রধান নাম ভূমিকায় ছিলেন মার্শেল নাগি।"Fateless (2005)". IMDb Internet Movie Database. Retrieved Nov 27, 2010.   তথ্যসূত্র    আরও পড়ুন   Vasvári, Louise O., and Tötösy de Zepetnek, Steven, eds. Imre Kertész and Holocaust Literature. West Lafayette: Purdue UP, 2005.  Vasvári, Louise O., and Tötösy de Zepetnek, Steven, eds. Comparative Central European Holocaust Studies. West Lafayette: Purdue UP, 2009.  Molnár, Sára. "Nobel in Literature 2002 Imre Kertész's Aesthetics of the Holocaust," CLCWeb: Comparative Literature and Culture 5.1 (2003)  Tötösy de Zepetnek, Steven. "And the 2002 Nobel Prize for Literature Goes to Imre Kertész, Jew and Hungarian," CLCWeb: Comparative Literature and Culture 5.1 (2003)  Tötösy de Zepetnek, Steven. "Imre Kertész's Nobel Prize, Public Discourse, and the Media," CLCWeb: Comparative Literature and Culture 7.4 (2005)   বহিঃসংযোগ    Article on Kertész  The Last Word - an interview with Kertész from Holocaust Survivors and Remembrance Project: "Forget You Not"     Imre Kertész—Nobel Lecture   B.-ing There , a review of the novel Liquidation by Ben Ehrenreich, Village Voice, December 20, 2004  বিষয়শ্রেণী:১৯২৯-এ জন্ম বিষয়শ্রেণী:২০১৬-এ মৃত্যু বিষয়শ্রেণী:হাঙ্গেরীয় সাহিত্যিক বিষয়শ্রেণী:নোবেল বিজয়ী সাহিত্যিক বিষয়শ্রেণী:হাঙ্গেরীয় নোবেল বিজয়ী বিষয়শ্রেণী:হাঙ্গেরীয় ইহুদি বিষয়শ্রেণী:ইহুদি ঔপন্যাসিক বিষয়শ্রেণী:পারকিনসন রোগে মৃত্যু
ওরা থাকে ওধারে (They Live That Side) হল একটি বাংলা রোমান্টিক হাসির চলচ্চিত্র যা সুকুমার দাশগুপ্ত পরিচালনা করেন। এই চলচ্চিত্রটি প্রেমেন্দ্র মিত্রের গল্প অবলম্বনে তৈরি হয়েছিল। এই চলচ্চিত্রটি ৫ ফেব্রুয়ারি ১৯৫৪ সালে এস.এম প্রোডাকশন ব্যানারে মুক্তি পেয়েছিল। এই চলচ্চিত্রে সংগীত পরিচালনা করেছেন কালীপদ সেন। এই চলচ্চিত্রটির মুখ্য চরিত্রে অভিনয় করেন সুচিত্রা সেন, উত্তম কুমার, ছবি বিশ্বাস, ভানু বন্দ্যোপাধ্যায় এবং ধীরাজ ভট্টাচার্য।   কাহিনী  এই কাহিনীটি ঘটি এবং বাঙাল পরিবারের মধ্যে বিরোধ দেখা যায়। অবশেষে তাদের লড়াই দুটি ব্যক্তির মধ্যে প্রেমের সম্পর্ক নিয়ে আসে।   শ্রেষ্ঠাংশে   সুচিত্রা সেন  উত্তম কুমার  ছবি বিশ্বাস  ধীরাজ ভট্টাচার্য  ভানু বন্দ্যোপাধ্যায়  তুলসী চক্রবর্তী  মলিনা দেবী  বিজয় বোস  পঞ্চানন ভট্টাচার্য  অনাথ চট্টোপাধ্যায়  শরৎ চট্টোপাধ্যায়   তথ্যসূত্র   বিষয়শ্রেণী:১৯৫৪-এর চলচ্চিত্র বিষয়শ্রেণী:ভারতীয় চলচ্চিত্র বিষয়শ্রেণী:বাংলা ভাষার চলচ্চিত্র বিষয়শ্রেণী:বাংলা ভাষার ভারতীয় চলচ্চিত্র বিষয়শ্রেণী:ভারতীয় উপন্যাস অবলম্বনে চলচ্চিত্র বিষয়শ্রেণী:১৯৫০-এর দশকের বাংলা ভাষার চলচ্চিত্র
পাইগেইম পাইথন প্রোগ্রামিং ভাষায় লিখিত একটি ভিডিও গেইম প্রস্তুতকারী ফ্রেমওয়ার্ক বা লাইব্রেরী। পাইগেইম প্রকৃতপক্ষে একটি ক্রস প্লাটফর্ম পাইথন মডিউল সেট। ভিডিও গেইমের সাথে বিভিন্ন ধরনের গ্রাফিক্স ও শব্দ যোগ করার জন্য পাইথন প্রোগ্রামিং ভাষা ব্যবহার করে পাই গেইমে উচ্চ ক্ষমতা সম্পন্ন লাইব্রেরি দেয়া আছে। পাইগেইম লাইব্রেরীটি সিম্পল ডাইরেক্টমিডিয়া লেয়ার (Simple DirectMedia Layer বা SDL) লাইব্রেরীকে ভিক্তি করে তৈরি করা হয়েছে। এসডিএল ব্যবহার করার উদ্যেশ্য ছিল এতে করে একজন ডেভেলপারকে রিয়েল টাইম কম্পিউটার গেইম তৈরি করতে হলে সি প্রোগ্রামিং ভাষার লো লেভেল মেকানিকসগুলো জানতে হবে না।  পাইগেইম পাইএসডিএলকে (PySDL) প্রতিস্থাপন করার জন্য তৈরি করা হয়েছে। এই লাইব্রেরীটির জনক হিসেবে পিট শেনেরসকে (Pete Shinners) অভিহিত করা হয়। পাইগেইম একটি মুক্ত সোর্স লাইব্রেরি যা জিএনইউ লেসার জেনারেল পাবলিক লাইসেন্সের (GNU Lesser General Public License) আওতায় ব্যবহারযোগ্য। ২০০৪ সাল থেকে ২০০৫ সাল পর্যন্ত পাইগেইম প্রজেক্টটি একটি কমিউনিটি প্রজেক্ট হিসেবে পরিগণিত হত।  পাইথন প্রোগ্রামিং ভাষা ও পাইগেইম ব্যবহার করে কম্পিউটার গেইম তৈরি করার জন্য অনেক টিউটোরিয়াল রয়েছে। টিউটোরিয়াল ছাড়াও পাইথন ব্যবহার করে প্রায়শই বিভিন্ন ধরনের গেইম তৈরির প্রতিযোগিতা আয়োজন করা হয়।  তথ্যসূত্র  বিষয়শ্রেণী:মুক্ত পাইথন সফটওয়্যার প্রোগ্রাম বিষয়শ্রেণী:উইন্ডোজ এপিআই বিষয়শ্রেণী:মুক্ত কম্পিউটার গ্রন্থাগার বিষয়শ্রেণী:পাইথন লাইব্রেরি
নিচের আলোচনাটি নিন্মলিখিত নিবন্ধের অপসারণ প্রস্তাবনার একটি হালনাগাদকৃত বিতর্ক। অনুগ্রহপূর্বক এটি পরিবর্তন করবেন না। নতুন মন্তব্য উপযুক্ত আলোচনার পাতায় করা উচিত (যেমন নিবন্ধের আলাপ পাতায় বা অপসারণ পর্যালোচনার পাতায়), কিন্তু কোনোভাবেই এই আলোচনাটি সম্পাদনা করা উচিত নয়।  ফলাফল ছিল: দ্রুত রেখে দেয়া হল। এটা একটু বেশি বেশি হয়ে যাচ্ছে। ~ যুদ্ধমন্ত্রী আলাপ ০৯:১৬, ২ জুলাই ২০১৯ (ইউটিসি) বাংলাদেশের ব্যাংকিং   – (অপসারণের প্রস্তাবনা দেখুনলগ দেখুন) () অত্যন্ত সংক্ষিপ্ত নিবন্ধ  ~ইসমাইল (আলাপ) ০৮:৩৬, ২ জুলাই ২০১৯ (ইউটিসি)  ''উপরের আলোচনাটি নিবন্ধের অপসারণ প্রস্তাবনার একটি হালনাগাদকৃত বিতর্ক। অনুগ্রহপূর্বক এটি পরিবর্তন করবেন না। নতুন মন্তব্য উপযুক্ত আলোচনার পাতায় করা উচিত (যেমন নিবন্ধের আলাপ পাতায় বা অপসারণ পর্যালোচনার পাতায়), কিন্তু কোনোভাবেই এই আলোচনাটি সম্পাদনা করা উচিত নয়।
thumb|right|300px|ইউক্যারিওট সাইটোস্কেলিটন। লালে অ্যাকটিন তন্তু, সবুজে মাইক্রোটিবিউল, নীলে কোষ নিউক্লিয়াস চিহ্নিত  কোষকঙ্কাল () কোষের ভেতরে সাইটপ্লাজমে অবস্থিত তন্তুসমূহের সমষ্টি, যা কোষের আকৃতি রক্ষা, বিভিন্ন অঙ্গাণুর সমন্বয় সাধন, চলন, ইত্যাদি কাজের দায়িত্ব পালন করে।বিজ্ঞানি কোলতজফ প্রথম সাইটোস্কেলেটোন[cytoskeleton]শব্দটি ব্যবহার করেন।।সাধারনত প্রোটিন নির্মিত ৩ ধরনের সুত্রক নিয়ে কোষ কোষকংকাল গঠিত ।কোষঝিল্লি অতিক্রম কিরে কোষের ভিতরে ঢুকলে প্রথমেই কোষকঙ্কাল নজরে পড়বে। কোষকঙ্কাল ভিতর থেকে কোষটাকে ধরে রাখে।এগুলো অ্যাকটিন, মায়োসিন, টিউবিউলিন ইত্যাদি প্রোটিন দিয়ে কোষকঙ্কালের বিভিন্ন ধরনের তন্তু নির্মিত হয়। তন্তুগুলোতে প্রোটিন থাকে। যদিও নাম দেখে মনে হয় যে কোষকঙ্কাল একটি স্থায়ী গঠন, কিন্তু এটি আসলে পরিবর্তনশীল। এর বিভিন্ন অংশ ধ্বংস হয় আবার সৃষ্টি হয়। এর উদ্ভব প্রোক্যারিওট থেকে ইউক্যারিওট বিবর্তনের সময়।  সাইটোকঙ্কাল তিনপ্রকার:  অ্যাকটিন সূক্ষ্মতন্তু (Actin microfilament): ৬-৯ ন্যানোমিটার ব্যাস  অন্তর্বতী তন্তু (intermediate filament)  সূক্ষ্মনালিকা (microtubule): ~২৫ ন্যানোমিটার ব্যাস   সাইটোস্কেলিটন প্রকারভেদUnless else specified in boxes, then ref is: Page 25 ব্যাস (nm) গঠন গঠনগত একক মাইক্রোফিলামেন্ট ৬ দ্বিতন্ত্রী প্যাঁচানো সিঁড়ি-সদৃশ অ্যাকটিন অন্তর্বর্তী তন্তু ১০ দুটি বিপরীতমুখী প্যাঁচানো সিঁড়ি-সদৃশ ডাইমার, যা টেট্রামার গঠন করে ভিমেনটিন (মেসেনকাইম)  গ্লিয়াল ফাইব্রিলারি আম্লিক প্রোটিন (গ্লিয়াল কোষ)  নিউরোফিলামেন্ট প্রোটিন (নিউরোন প্রবর্ধক)  কেরাটিন (আবরণী কলা)  নিউক্লীয় ল্যামিন মাইক্রোটিবিউল ২৩ প্রোটোফিলামেন্ট, টিউবিউলিন অণু ও স্ট্যাথমিন α- ও β-টিউবিউলিন   তথ্যসূত্র   বিষয়শ্রেণী:কোষ জীববিজ্ঞান
বখতপুর বাংলাদেশের চট্টগ্রাম জেলার ফটিকছড়ি উপজেলার অন্তর্গত একটি ইউনিয়ন। ্যা মুজিবনগর খ্যাত.   আয়তন  বখতপুর ইউনিয়নের আয়তন ১,১৩৬ একর (৪.৬০ বর্গ কিলোমিটার)।   জনসংখ্যার উপাত্ত  ২০১১ সালের আদমশুমারি অনুযায়ী বখতপুর ইউনিয়নের মোট জনসংখ্যা ১৫,১৬১ জন। এর মধ্যে পুরুষ ৭,৯১৭ জন এবং মহিলা ৭,২৪৪ জন। মোট পরিবার ২,৭৪৫টি।   অবস্থান ও সীমানা  ফটিকছড়ি উপজেলার দক্ষিণ-পূর্বাংশে বখতপুর ইউনিয়নের অবস্থান। উপজেলা সদর থেকে এ ইউনিয়নের দূরত্ব প্রায় ১৪ কিলোমিটার। এ ইউনিয়নের উত্তরে নানুপুর ইউনিয়ন, পশ্চিমে নানুপুর ইউনিয়ন ও সমিতিরহাট ইউনিয়ন, দক্ষিণে জাফতনগর ইউনিয়ন এবং পূর্বে খিরাম ইউনিয়ন ও ধর্মপুর ইউনিয়ন অবস্থিত।   প্রশাসনিক কাঠামো  বখতপুর ইউনিয়ন ফটিকছড়ি উপজেলার আওতাধীন ১৬নং ইউনিয়ন পরিষদ। এ ইউনিয়নের প্রশাসনিক কার্যক্রম উপজেলার ফটিকছড়ি থানার আওতাধীন। এটি জাতীয় সংসদের ২৭৯নং নির্বাচনী এলাকা চট্টগ্রাম-২ এর অংশ। এটি বখতপুর মৌজা নিয়েই গঠিত।   শিক্ষা ব্যবস্থা  ২০১১ সালের আদমশুমারি অনুযায়ী বখতপুর ইউনিয়নে সাক্ষরতার হার ৬৮.৮%। এ ইউনিয়নে ২টি মাধ্যমিক বিদ্যালয়, ২টি দাখিল মাদ্রাসা, ১টি নিম্ন মাধ্যমিক বিদ্যালয় ও ৫টি প্রাথমিক বিদ্যালয় রয়েছে।   শিক্ষা প্রতিষ্ঠান  মাধ্যমিক বিদ্যালয়  ডক্টর মুহাম্মদ এনামুল হক একাডেমী বহুমুখী উচ্চ বিদ্যালয়  বখতপুর দায়রাবাড়ী বহুমুখী উচ্চ বিদ্যালয়  মাদ্রাসা সুলতানিয়া আশরাফুল উলুম ইসলামিক মাদরাসা  ফারুক-এ আযম (রা.) ইসলামিয়া সুন্নিয়া দাখিল মাদ্রাসা  শান্তিরহাট আহমদিয়া দাখিল মাদ্রাসা  নিম্ন মাধ্যমিক বিদ্যালয়  বখতপুর বালিকা নিম্ন মাধ্যমিক বিদ্যালয়  প্রাথমিক বিদ্যালয়  উত্তর বখতপুর সরকারি প্রাথমিক বিদ্যালয়  বখতপুর গোলদার বাড়ি সরকারি প্রাথমিক বিদ্যালয়  বখতপুর দায়রা বাড়ী সরকারি প্রাথমিক বিদ্যালয়  উত্তর বখতপুর সরকারি প্রাথমিক বিদ্যালয় (আলম)  শান্তিরহাট সরকারি প্রাথমিক বিদ্যালয়   যোগাযোগ ব্যবস্থা  বখতপুর ইউনিয়নে যোগাযোগের প্রধান সড়ক ফটিকছড়ি-রাউজান সড়ক। প্রধান যোগাযোগ মাধ্যম সিএনজি চালিত অটোরিক্সা।   ধর্মীয় উপাসনালয়  বখতপুর ইউনিয়নে ৪৩টি মসজিদ ও ২টি মন্দির রয়েছে।   খাল ও নদী  বখতপুর ইউনিয়নের উপর দিয়ে প্রবাহিত হচ্ছে তেলপারই খাল, ভূতছড়া খাল, কুমারীছড়া খাল এবং নতুন খাল।   হাট-বাজার  বখতপুর ইউনিয়নের প্রধান হাট/বাজার হল শান্তিরহাট বাজার। বখতপুর সাকোতলা বাজার ঐতিহ্যবাহি বাজার.   দর্শনীয় স্থান  বখতপুর ইউনিয়নের দর্শনীয় স্থানগুলোর মধ্যে রয়েছে:  ঐতিহ্যবাহী ঝর্ণাদীঘি  ঐতিহ্যবাহী শুক্কুর মোহাম্মদ জামে মসজিদ  আরহাম উল্লাহ খাঁ গোমস্তার মসজিদ (আনুমানিক ৪০০ বছরের পুরনো) (মহতের বাড়ি জামে মসজিদ)  বখতপুর দায়রা বাড়ী; আজাদী বাজারের পশ্চিম পাশে অবস্থিত।   উল্লেখযোগ্য ব্যক্তি  বখতপুর ইউনিয়নের উল্লেখযোগ্য ব্যক্তিগণের মধ্যে রয়েছেন:   মুহম্মদ এনামুল হক –– ভাষাবিদ ও সাহিত্যিক। মুহাম্মদ এনামুল (১৯০২-১৯৮২) গবেষক, সাহিত্যিক এবং শিক্ষাবিদ। মুহাম্মদ এনামুল হক ১৯০২ সালের ২০ সেপ্টেম্বর চট্টগ্রাম জেলার ফটিকছড়ি উপজেলার বখতপুরের এক সম্ভ্রান্ত পরিবারে জন্মগ্রহণ করেন (সম্পাদক আলম দুবাই )   মোহাম্মদ রজা –– পুঁথি সাহিত্যিক।   জনপ্রতিনিধি   বর্তমান চেয়ারম্যান: এস এম সোলায়মান  চেয়ারম্যানগণের তালিকা ক্রম নংচেয়ারম্যানের নামসময়কাল০১ইউছুপ আহম্মদ মাস্টার১৯৭৩-১৯৯২০২আবু আহমদ১৯৯২-২০০৩০৩এস এম সোলায়মান বি.কম২০০৩-২০১১০৪মোহাম্মদ ফারুক উল আজম২০১১-২০১৬০৫এস এম সোলায়মান বি.কম২০১৬-২০২১০৬ফারুক উল আযম বিএসসি২০২৩ বর্তমান   আরও দেখুন   ফটিকছড়ি থানা  ফটিকছড়ি উপজেলা  চট্টগ্রাম জেলা   তথ্যসূত্র    বহিঃসংযোগ   বিষয়শ্রেণী:ফটিকছড়ি উপজেলার ইউনিয়ন
অর্জুন লাল জাঠ (জন্ম ৭ই ফেব্রুয়ারি ১৯৯৭) একজন ভারতীয় পেশাদার রোয়ার। বর্তমানে তিনি ভারতীয় সেনাবাহিনীতে কর্মরত।। অর্জুনের জন্ম ১৯৯৭ সালের ৭ই ফেব্রুয়ারি রাজস্থানের চুরু জেলার নয়াবাস গ্রামে। ভারতীয় স্থলসেনাবাহিনীতে যোগ দেওয়ার পরেই তার রোয়িং-য়ের প্রতি আগ্রহ জন্মায়।   ২০২০ গ্রীষ্মকালীন অলিম্পিক  জাপানের টোকিওর এশিয়া / ওশেনিয়া কন্টিনেন্টাল কোয়ালিফাইং রিগাট্টা ইভেন্টে দ্বিতীয় স্থান অর্জনের পরে এশিয়ান- ওশেনিয়া কোটার বরাদ্দ নিয়ে অর্জুন এবং অরবিন্দ ২০২০ টোকিও অলিম্পিকের জন্যে যোগ্যতা অর্জন করেন। তিনি পুরুষদের লাইটওয়েট ডাবল স্কালস ইভেন্টে ভারতের হয়ে প্রতিনিধিত্ব করবেন।   তথ্যসূত্র   বিষয়শ্রেণী:১৯৯৭-এ জন্ম বিষয়শ্রেণী:জীবিত ব্যক্তি বিষয়শ্রেণী:রাজস্থানের ক্রীড়াবিদ বিষয়শ্রেণী:২০২২ এশিয়ান গেমসের পদক বিজয়ী
আল-আখতাল আত-তাগলিবি, উপনাম আবু মালিক,  হিজরি ১৯ সন মোতাবেক ৬৪০ খ্রিষ্টাব্দে জন্মগ্রহণ করেন। তিনিআরবের তাগলিব গোষ্ঠীর অন্তর্ভুক্ত একজন আরবি কবি। তিনি খ্রিস্টান ধর্মাবলম্বী, তবে বনি উমাইয়ার খলিফাদের প্রশংসায় কবিতা লিখে বিখ্যাত হয়েছিলেন। ইয়াজিদের প্ররোচনায় আনসারগণের বিরুদ্ধে ব্যাঙ্গাত্বক কবিতা লিখে তিনি সমালোচিত হয়েছিলেন। তিনি তার যুগের শ্রেষ্ঠ তিন কবির একজন, অপর দুই জন হলেন জারির ও ফারাজদাক।   বংশ ও প্রাথমিক জীবন  আল আখতালের বংশ পরিচয় হলো: গিয়াস ইবন গাওস ইবন সালত ইবন তারিকা ইবন আমর ইবন সাইজান ইবন আমর ইবন ফিদাওকাস ইবন আমর ইবন মালিক ইবন জাশাম ইবন বাকার ইবন হাবিব ইবন আমর ইবন গানাম ইবন তাগলিব ইবন ওয়াইল ইবন কাসিত ইবন হানাব ইবন আফসা ইবন দা’মি ইবন জাদিলা ইবন আসাদ ইবন রাবিআ ইবন নাজার ইবন মা’দ ইবন আদনান।إكمال الكمال ج4 ص383 তিনি দামেস্কে বড় হয়েছেন এবং সেখানে উমাইয়া খলিফদের সাথে মিলিত হয়ে তাদের রাজকবি হয়েছিলেন। জারির এবং আখতালের সাথে তিনি বিদ্রূপাত্মক কবিতা লিখতেন, সে যুগের কবিতা বর্ণনাকারীরা তার কবিতা বর্ণনা করতো, কেননা তার কবিতার সাহিত্যমান ছিল খুবই চমৎকার। তিনি কখনো দামেস্কে বসবাস করতেন, আবার কখনো মেসোপটমিয়ায় বসবাস করতেন।  তিনি শৈশব থেকেই কবিতা রচনা করতেন, তাগলিব গোত্রের কবি কাব বিন জুআইল তাকে আনসারদের নিন্দা করে কবিতা রচনা করতে উৎসাহ দিয়েছিলেন, তিনি আনসারদের সমালোচনায় কবিতা লিখেন। এরপর উমাইয়াদের সাথে তার সম্পর্কের ‍উন্নয়ন ঘটে, এবং তিনি ইয়াজিদের  ঘনিষ্ট হন। এরপর খলিফা আব্দুল মালিক ইবনে মারওয়ান তাকে আনুষ্ঠানিকভাবে রাজকীয় কবি হিসেবে মনোনীত করেন।   আখতাল প্রশংসা কাব্য, নিন্দা কাব্য, মদের গুণবর্ণনামূলক কবিতা প্রভৃতির জন্য বিখ্যাত।  আল আখতালের বাল্যকালেই তার মায়ের মৃত্যু হয়। তার বাবা আবু মালিক আবার বিয়ে করেন। সৎমায়ের সাথে আল আখতালের সম্পর্ক ভাল ছিলো না। তিনি তার সৎমা নিয়ে অনেক কুৎসামূলক কবিতা রচনা করেন। তিনি উচ্ছৃঙ্খল ও মদ্যপ ছিলেন।  আল আখতালের কবিতা  আল আখতালের খ্যাতনামা গ্রন্থ দীওয়ান। এই গ্রন্থে ২৬৮৮টি লাইনের মোট ১৭০ টি কবিতা আছে। কবিতাগুলো প্রধানত ৩ ধরনের।  কুৎসামূলক কবিতা  বনু উমাইয়াদের শত্রুদের বিরুদ্ধে কুৎসামূলক কবিতা লেখার জন্য আল আখতাল ছিলেন প্রসিদ্ধ। এছাড়াও তার বিরুদ্ধে যারা কথা বলতো, তিনি তদের বিরুদ্ধেও কবিতা লিখতেন। তার সৎমা এবং বাবার বিরুদ্ধে এরকম অনেক কবিতা তিনি লিখেছেন।  প্রশংসামুলক কবিতা  রাজকবি হওয়ায় অধিকাংশ কবিতায় তিনি শাসকদের প্রশংসা করতেন। খলিফা আব্দুল মালিক ইবনে মারওয়ানের ব্যাপারে কবিতা রচনা করে তিনি খ্যাতি অর্জন করেন।  শোক জাতীয় কবিতা  শোক জাতীয় কবিতার সংখ্যা অপেক্ষাকৃত কম। তিনি ভোগ সম্ভোগ নিয়ে বেশি কবিতা লিখতেন।  কাব্যরীতি  দীওয়ান গ্রন্থে আল আখতাল মোট ৮ টি বাহর (আরবী কবিতার নিজস্ব চলার পথ) ব্যবহার করেছেন। এগুলো হলঃ ১) বাহরুল ওয়াফির ২) বাহরুত ত্ববিল ৩) বাহরুল বাসিত ৪) বাহরুল কামিল ৫) বাহরুর রাজায ৬) বাহরুল রামালা ৭) বাহরুল মুতাকারিব ৮) বাহরুল খফীক। উক্ত গ্রন্থে তিনি ১৭ টি কাফিয়া (আরবী কবিতার বিশেষ অন্ত্যমিল) দিয়ে ১৭০টি কবিতা রচনা করেছেন।  মৃত্যু  আল-আখতাল সত্তর বছর বয়সে ৯২ হিজরি মোতাবেক ৭১০ খ্রিষ্টাব্দে মৃত্যুবরণ করেন। তার মৃত্যুস্থান সম্পর্কে সুনির্দিষ্ট কোন তথ্য পাওয়া যায় না। তবে অধিকাংশের মতে তিনি তার গোত্রের সাথে আপার মেসোপটামিয়ায় অবস্থান কালে মৃত্যুবরণ করেন। মৃত্যুর সময়ও তিনি খৃষ্টান ধর্মের অনুসারী ছিলেন।    আরও দেখুন    জারির  ফারাজদাক  ওমর ইবনে আবি রাবিয়া   তথ্যসূত্র   বিষয়শ্রেণী:৭ম শতাব্দীর আরব ব্যক্তি বিষয়শ্রেণী:৮ম শতাব্দীর আরব ব্যক্তি বিষয়শ্রেণী:৬৪০-এ জন্ম বিষয়শ্রেণী:৭১০-এ মৃত্যু
thumb|right|325px|কয়েকটি প্রকৃত মানের জন্য গামা অপেক্ষকের গ্রাফ  গণিতে গামা অপেক্ষক (gamma function) আসলে ফ্যাক্টোরিয়াল অপেক্ষকের ব্যাপক বা বিস্তারিত রূপ। একে গ্রীক বর্ণ 'ক্যাপিটাল গামা' (Γ) দ্বারা বোঝানো হয়। যদি n ধনাত্মক অখণ্ড সংখ্যা হয় তবে :  গামা অপেক্ষক শূন্য তথা ঋণাত্মক অখণ্ড সংখ্যা বাদ দিয়ে শেষ সমস্ত জটিল সংখ্যার জন্য সংজ্ঞায়িত। একে নিম্নলিখিত ইম্প্রপার সমাকল (improper integral) রূপে বোঝানো হয়-  এই সমাকলের মান কেবল ধনাত্মক বাস্তব জটিল সংখ্যার জন্যই অভিসারিত (converge) হয়।  গামা অপেক্ষক অনেক সম্ভাব্যতা-বিতরণ অপেক্ষকে (probability-distribution functions) আসে। এটি সম্ভাব্যতা, সাংখ্যিকী এবং ক্রমচয়-সঞ্চয়ে ব্যবহৃত হয়।   আরও দেখুন   বিটা অপেক্ষক  বেসল অপেক্ষক তথ্যসূত্র  বহিঃসংযোগ   Pascal Sebah and Xavier Gourdon. Introduction to the Gamma Function. In PostScript and HTML formats.  C++ reference for std::tgamma  Examples of problems involving the gamma function can be found at Exampleproblems.com.  Wolfram gamma function evaluator (arbitrary precision)    Volume of n-Spheres and the Gamma Function at MathPages    "Elementary Proofs and Derivations"  "Selected Transformations, Identities, and Special Values for the Gamma Function"  বিষয়শ্রেণী:সমাকলন